stanford-oval/wikipedia huggingface dataset:
Cheryl

| Cheryl |
| --- | --- |
 Cheryl Cannesissa vuonna 2014.
Henkilötiedot
Koko nimi:   Cheryl Tweedy  Cheryl Cole  Cheryl Fernandez-Versini 
Syntynyt: 30. kesäkuuta 1983 (ikä 41) Newcastle upon Tyne, Englanti, Iso-Britannia
Ammatti:  laulaja
Muusikko
Laulukielet:  englanti
Aktiivisena:  1990–
Tyylilajit:  pop rock, dance, R&B
Yhtyeet:  Girls Aloud (2002–2013)
Levy-yhtiöt:  Fascination Records
Aiheesta muualla
Kotisivut
  [ Muokkaa Wikidatassa ] [ ohje ]  
Cheryl Ann Tweedy eli Cheryl (s. 30. kesäkuuta 1983 Newcastle upon Tyne, Englanti, Yhdistynyt kuningaskunta) on englantilainen poplaulaja. Avioliittojensa myötä hänet on tunnettu myös nimillä Cheryl Cole ja Cheryl Fernandez-Versini.
Cheryl oli Popstars: The Rivals -kykyjenetsintäohjelman kautta perustetun Girls Aloud -yhtyeen jäsen vuosina 2002–2013. Ensimmäisen sooloalbuminsa, nimeltään 3 Words, hän julkaisi vuonna 2009. Albumi oli kahden viikon ajan Britannian albumilistan kärjessä. Hän on myös toiminut yhtenä The X Factor -kykyjenetsintäohjelman tuomareista vuodesta 2008. Vuonna 2010 hän julkaisi toisen sooloalbuminsa Messy Little Raindrops.
Yksityiselämä

Cheryl oli naimisissa jalkapalloilija Ashley Colen kanssa vuosina 2006−2010. Liitto päättyi Cherylin saatua selville Colen pettäneen häntä. Heinäkuussa 2014 hän avioitui Jean-Bernard Fernandez-Versinin kanssa, mutta he erosivat 2016. Samana vuonna Cheryl alkoi seurustella One Direction -yhtyeestä tunnetun laulajan Liam Paynen kanssa, ja maaliskuussa 2017 he saivat pojan. Cheryl ja Payne erosivat heinäkuussa 2018.
Cheryl sairastui malariaan kesällä 2010 ja oli kuolla.
Diskografia > Studioalbumit

3 Words (2009)
Messy Little Raindrops (2010)
A Million Lights (2012)
Only Human (2014)
Diskografia > Singlet

”Fight for This Love” (2009)
”3 Words” (feat. will.i.am, 2009)
”Parachute” (2010)
”Promise This” (2010)
”The Flood” (2011)
”Call My Name” (2012)
”Under the Sun” (2012)
”Crazy Stupid Love” (feat. Tinie Tempah, 2014)
”I Don’t Care” (2014)
”Only Human” (2015)
”Love Made Me Do It” (2018)
Aiheesta muualla

Cherylin verkkosivut (englanniksi)
Cheryl Discogsissa. (englanniksi)
Courtney Nevin

Courtney Jade Nevin (s. 12. helmikuuta 2002 Blacktown) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2023 MM-kilpailujen alkua 23 maaottelua. Hän kuului Australian joukkueeseen kesällä 2021 kilpailluissa Tokion olympialaisissa.
Nevin on edustanut seuratasolla kotimaassaan Western Sydney Wanderersia ja Melbourne Victorya, Ruotsissa Hammarbytä sekä Englannissa Leicester Cityä.
Daniel Speer

Georg Daniel Speer (2. heinäkuuta 1636 – 5. lokakuuta 1707) oli saksalainen barokkiajan säveltäjä ja kirjailija. Hän julkaisi muun muassa tutkielman säveltaiteesta, mutta myös kaunokirjallisia tuotoksia.[lähde? ]
Speer kirjoitti Hans Jacob von Grimmelshausenin romaanin Seikkailukas Simplicissimus (1669) innoittamana veijariromaanin Der Ungarische oder Dacianische Simplicissimus (1683).
Säveltäjänä Speeriltä on säilynyt esimerkiksi trumpettiohjelmistoa ja pienimuotoisia pianokappaleita. [lähde? ]
Aiheesta muualla

Vapaasti käytettävissä olevia Speerin partituureja Mutopia Project
Beppo Levin lause

Beppo Levin lause on mittateoriaan ja erityisesti Lebesguen mittaan liittyvä tulos. Lause on nimetty italialaisen matemaatikon Beppo Levin (1875–1961) mukaan.[lähde? ]
Lause

Olkoon  E\subset \mathbb {R} ^{n} mitallinen ja  f_{j}:E\rightarrow {\dot {\mathbb {R} }}  mitallisia s.e.  f_{j}\geq 0. Tällöin
Toisin sanoen, positiivistermisen sarjan saa integroida termeittäin.
Compaq

| Compaq |
| --- | --- |

Perustettu:  1982
Kotipaikka:   Yhdysvallat
Emoyhtiö:  Hewlett-Packard
Infobox OKVirheellinen NIMI-arvo: 
Compaq oli yhdysvaltalainen tietokoneita valmistava yritys, joka on nykyään osa Hewlett-Packardia. Compaq oli ensimmäisiä IBM PC -yhteensopivia tietokoneita valmistavia yrityksiä.
Compaqin perusti vuonna 1982 kolme entistä Texas Instrumentsin työntekijää. Marraskuussa 1982 yritys julkaisi ensimmäisen tuotteensa, PC-yhteensopivan henkilökohtaisen Compaq Portable -tietokoneen. Tietokoneessa oli Microsoftilta lisensoitu PC DOS ja Compaqin takaisinmallinnustekniikalla luoma PC-yhteensopiva BIOS.
Vuonna 1986 Compaq julkaisi Deskpro 386 -tietokoneen, joka ensimmäisenä hyödynsi Intel 80386 -suoritinta ja oli hetkellisesti nopein IBM PC -yhteensopiva tietokone.
Vuonna 1997 Compaq osti Tandem Computersin. Vuonna 1998 Compaq ilmoitti ostavansa Digital Equipment Corporationin.
Vuonna 2002 Hewlett-Packard osti Compaqin. Compaq oli tuolloin yksi maailman suurimmista tietokoneiden valmistajista. Fuusion jälkeen valmistetuista tietokoneista on käytetty toisinaan nimeä HP Compaq.
HP:n ja Compaqin yhdistymistä on kutsuttu kaikkien aikojen huonoimmaksi yritysfuusioksi.
Aiheesta muualla

Kuvia tai muita tiedostoja aiheesta Compaq Wikimedia Commonsissa
Yrityksen verkkosivu
BeppoSAX

BeppoSAX
BeppoSAX oli italialais-hollantilainen röntgenastronomian satelliitti. Se laukaistiin avaruuteen 30. huhtikuuta 1996 Atlas I-kantoraketilla  ja se putosi Tyyneenmereen 29. huhtikuuta 2003 .
Aiheesta muualla

Homepage von Bepposax bei ASI (Arkistoitu – Internet Archive) (englanniksi)
Homepage von BeppoSAX bei NASA (Arkistoitu – Internet Archive) (englanniksi)
Beppo Levi

Beppo Levi
Beppo Levi (1875–1961) oli italialainen matemaatikko. Hän todisti monotonisen konvergenssin lauseen, joka on siksi nimetty hänen mukaansa Beppo Levin lauseeksi.
Aiheesta muualla

Kuvia tai muita tiedostoja aiheesta Beppo Levi Wikimedia Commonsissa
Compass Point Studios

Compass Point Studios
Compass Point Studios oli tunnettu levytysstudio Nassaun kaupungissa Bahamalla. Sen perusti Island Recordsin perustaja Chris Blackwell vuonna 1977. Muun muassa AC/DC levytti menestysalbuminsa Back in Blackin (1980) Compass Pointin studiolla. Myöhemmin vuonna 1983 AC/DC levytti siellä myös Flick of the Switchin ja sen jälkeen Who Made Whon.
Studiolla ovat levyttäneet myös Judas Priest, Grace Jones, Iron Maiden, The Rolling Stones, Talking Heads, Robert Palmer, Jimmy Buffett, The B-52’s, Emerson, Lake & Palmer, Spandau Ballet, Roxy Music, Shania Twain, Shakira, The Tragically Hip, Mariah Carey, Céline Dion, Björk, Widespread Panic, R.E.M., Liz Phair, Joss Stone ja U2.
Studio lopetti toimintansa Bahamalla vuonna 2010.
Aiheesta muualla

Virallinen kotisivu (Arkistoitu – Internet Archive)
Dario Vidošić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Dario Vidošić
Syntymäaika: 8. huhtikuuta 1987 (ikä 37)
Syntymäpaikka: Osijek,  Jugoslavia
Pelipaikka: Keskikenttä
Pituus: 186 cm
Paino: 75 kg
Seura
Seura: Liaoning Whowin
Pelinumero: 13
Junioriseurat
2006: Australian Institute of Sport
Seurat
| Vuodet | Seura | O | (M) |
| 2006–2007 | Brisbane Roar | 17 | (5) |
| 2007–2011 | 1. FC Nürnberg | 29 | (3) |
| 2010 | MSV Duisburg | 12 | (1) |
| 2011 | Arminia Bielefeld | 15 | (1) |
| 2011–2013 | Adelaide United | 30 | (14) |
| 2013–2015 | FC Sion | 46 | (8) |
| 2015–2016 | Wanderers | 26 | (3) |
| 2016– | Liaoning Whowin | 10 | (2) |
Maajoukkue
| 2009– |  Australia | 23 | (2) |
 Seurajoukkueuran tilastot kattavat vain kansalliset sarjat, päivitetty 30.9.2016.  Maajoukkueuran tilastot päivitetty 30.9.2016.
Dario Vidošić (8. huhtikuuta 1987, Osijek) on australialainen jalkapalloilija. Vidošić edustaa kiinalaista Liaoning Whowinia. Vidošić on edustanut Australian maajoukkuetta 23 ottelussa tehden niissä kaksi maalia. Hän oli mukana sekä Etelä-Afrikan että Brasilian MM-kilpailuissa, mutta ei pelannut otteluakaan kummassakaan turnauksessa.
Darius

Darius on alkujaan Persian muinaisten kuninkaiden nimen Dareios latinalaistettu muoto, jota käytetään myös englannin kielessä. Tämän nimiset kuninkaat on lueteltu sivulla Dareios.
Darius -nimisiä henkilöitä ovat myös muun muassa:
Darius sukunimenä:
Adam Darius (1930–2017), yhdysvaltalainen tanssija, miimikkotaiteilija, kirjailija ja koreografi
Steponas Darius (1896–1933), liettualainen lentäjä
Darius etunimenä:
Darius N. Couch (1822–1897), yhdysvaltalainen kenraali, liikemies ja luonnontutkija
Darius Dimavičius (s. 1968), liettualainen koripalloilija
Darius Garland (s. 2000), yhdysvaltalainen koripalloilija
Darius Kasparaitis (s. 1972), liettualainen jääkiekkoilija
Darius Khondji (s. 1955), iranilainen elokuvaaja
Darius Lukminas (s. 1968), liettualainen koripalloilija
Darius Maskoliūnas (s. 1971), liettualainen koripalloilija ja valmentaja
Darius McCrary (s. 1976), yhdysvaltalainen näyttelijä
Darius Milhaud (1892–1974), ranskalainen säveltäjä
Darius Olaru (s. 1998), romanialainen jalkapalloilija
Dárius Rusnák (s. 1959), slovakialainen jääkiekkoilija
Darius Songaila (s. 1978), liettualainen koripalloilija ja valmentaja
Darius Vassell (s. 1980), englantilainen jalkapalloilija
Darius Waldemar Witkowski, Dario (s. 1950), puolalaissyntyinen iskelmälaulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Darius”, voi hakea sivunnimihaulla, laajalla sivunnimihaulla tai tekstihaulla.
Blacklist

Wikisanakirjassa on tähän liittyvä sananselitys: .
Blacklist voi tarkoittaa muun muassa seuraavia:
Blacklist (The Blacklist), yhdysvaltalainen televisiosarja
Blacklist, yhdysvaltalainen yhtye
Blacklist, yhdysvaltalaisen Sara Paretskyn rikosromaani vuodelta 2003
musta lista, engl. blacklist, luettelo esim. kielletyistä tai ei-toivotuista henkilöistä tai yrityksistä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blacklist”, voi hakea sivunnimihaulla, laajalla sivunnimihaulla tai tekstihaulla.
Bore VIII

Bore VIII voi tarkoittaa seuraavia turkulaisen Bore-varustamon omistuksessa olleita laivoja:
S/S Bore VIII, vuonna 1907 Skotlannissa rakennettu rahtilaiva joka oli S/S Petsamo-laivan sisaralus. Oli liverpoolilaisen Pacific Steam Navigation Co-varustamon omistuksessa vuoteen 1925 nimellä Huanchaco. Bore-varustamo osti laivan 1926 ja asetti sen nimellä Bore VIII Suomen Etelä-Amerikan linjan käyttöön Suomen ja Etelä-Amerikan itärannikon satamien väliseen liikenteeseen. Haaksirikkoutui helmikuussa 1941 Borkumin edustalla ollessaan rautamalmilastissa matkalla Luulajasta Emdeniin.
M/S Bore VIII, vuonna 1924 Newcastlessa rakennettu dieselmoottorirahtilaiva. Oli aluksi lontoolaisen Silver Line Ld-varustamon omistuksessa nimellä Silverlarch. Bore-varustamo osti laivan 1947 ja asetti sen nimellä Bore VIII Suomen Etelä-Amerikan linjan käyttöön Suomen ja Etelä-Amerikan itärannikon satamien väliseen liikenteeseen vuoteen 1952 saakka. Romutettu 1957.
M/S Bore VIII, vuonna 1957 Hollannissa rakennettu moottorirahtilaiva. Oli vuoteen 1962 kööpenhaminalaisen Svend C.Hellesenin omistama nimellä Lilleklint. Bore-varustamo osti laivan 1962 ja asetti sen nimellä Bore VIII Suomen ja Englannin sekä Manner-Euroopan väliseen liikenteeseen. Vuonna 1965 laivan omistajaksi tuli porvoolainen Ab Borgå Sjötransport Oy ja nimeksi Svanbprg, se oli kuitenkin edelleen Bore-varustamolle vuokrattuna. Vuonna 1971 laiva myytiin Itävaltaan ja se liikennöi nimellä Maria ja Austrian Pioneer. Laiva oli vuodesta 1980 panamalaisomistuksessa ensin nimellä Nigerian Pioneer ja sitten nimellä Lady Mariantonia ja liikkui Kreikan vesillä. Poistettu käytöstä ja romutettu 1988.
M/S Bore VIII, vuonna 1967 Laivateollisuus Oy:n telakalta Turussa valmistunut moottorirahtilaiva. Oli Bore-varustamon omistuksessa vuoteen 1973 saakka jolloin se myytiin Stavangeriin Norjaan ja sai nimekseen Obrestad. Oli vuodesta 1978 panamalaisomistuksessa nimellä Medway ja vuodesta 1982 Singaporessa toimineen Rico Shipping Co Pte Ltd:in omistama nimellä Eastern Gold. Vuonna 1986 omistajaksi tuli malesialainen Weyer Sdn Bhd ja nimeksi Melaka Jaya III. Vuodesta 1998 laiva on ollut jakartalaisen varustamon omistama nimellä Trijaya Samudra.
Aiheesta muualla

Suomalainen valtamerihöyry (Bore VIII), Suomen Kuvalehti, 02.02.1929, nro 5, s. 36, Kansalliskirjaston digitaaliset aineistot
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bore VIII”, voi hakea sivunnimihaulla, laajalla sivunnimihaulla tai tekstihaulla.
Codex Omega (Septicfleshin albumi)

| Codex Omega Septicflesh |
| --- | --- | --- |

Studioalbumin tiedot
 Julkaistu: 1. syyskuuta 2017
 Kesto: 47.21
 Levy-yhtiö: Season of Mist
Septicfleshin muut julkaisut
| Titan 2014 | Codex Omega 2017 | Modern Primitive 2022 |
Codex Omega on kreikkalaisen death metal -yhtye Septicfleshin studioalbumi, joka julkaistiin 1. syyskuuta 2017.
Kappaleet

Dante's Inferno – 5.34
3rd Testament (Codex Omega) – 4.08
Portrait of a Headless Man – 5.00
Martyr – 5.07
Enemy of Truth – 4.55
Dark Art – 5.24
Our Church, Below the Sea – 3.59
Faceless Queen – 5.20
The Gospels of Fear – 3.41
Trinity – 4.07
Arvostelut

Imperiumi: 9/10
Inferno:
Kaaoszine:
Metalliluola: 9/10
Soundi:
Aiheesta muualla

Codex Omega (Septicfleshin albumi) Discogsissa. (englanniksi)
Albumi Codex Omega (Septicfleshin albumi) Encyclopaedia Metallum -sivustolla (englanniksi)
Darius Dimavičius

| Mitalit> Maa:   Liettua.Miesten koripallo. Olympialaiset  | Mitalit> Maa:   Liettua.Miesten koripallo. Olympialaiset  | Mitalit> Maa:   Liettua.Miesten koripallo. Olympialaiset  | Maa:   Liettua> Miesten koripallo. |
| --- | --- | --- | --- |
|  Pronssia | Barcelona 1992 |  |  |
Darius Dimavičius (s. 8. huhtikuuta 1968 Kaunas, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti.
Dimavičius kuului Liettuan maajoukkueeseen sen voittaessa olympiapronssia Barcelonassa 1992.
Courtney Thorne-Smith

| Courtney Thorne-Smith |
| --- | --- |
 Courtney Thorne-Smith vuonna 2013.
Henkilötiedot
Syntynyt: 8. marraskuuta 1967 (ikä 56) San Francisco, Kalifornia, Yhdysvallat
Ammatti:  näyttelijä
Aiheesta muualla
IMDb 
Elonet
Courtney Thorne-Smith (s. 8. marraskuuta 1967 San Francisco, Kalifornia) on yhdysvaltalainen näyttelijä.
Thorne-Smith tunnetaan parhaimmin televisiosarjoista Melrose Place ja Ally McBeal. Myöhemmin hän näytteli James Belushin kanssa televisiosarjassa Perheen kalleudet (According to Jim). Viimeksi hänet on nähty puolivakituisesti sarjassa Miehen puolikkaat.
Thorne-Smith on naimisissa Roger Fishmanin kanssa. He avioituivat 1. tammikuuta 2007. Heillä on yksi lapsi, tammikuussa 2008 syntynyt poika. Thorne-Smith oli aiemmin naimisissa Andrew Conradin kanssa kesäkuusta 2000 tammikuuhun 2001.
Courtney Thorne-Smith on julkaissut myös kirjan. Hän aloitti projektin helmikuussa 2007, ja kirja julkaistiin syyskuussa 2007. Kirja on nimeltään Outside In.
Aiheesta muualla

Courtney Thorne-Smith Internet Movie Databasessa. (englanniksi)
Betrayal At Bespin

Betrayal at Bespin on suomalainen yhtye, joka yhdistelee musiikissaan metallia, post-rockia ja elokuvamusiikkia. Yhtye perustettiin vuonna 2007 ja se on julkaissut kaksi studioalbumia.[lähde? ]
Kokoonpano

Heikki Hyvänen – basso
Jaakko Lehtinen – kosketinsoittimet, rummut
Juho Leppänen – kitara
Lauri Mattelmäki – saksofoni, kosketinsoittimet
Artturi Mäkinen – rummut
Juho Rantanen – kitara
Kristian Soini – kitara, kosketinsoittimet
Kokoonpano > Entiset jäsenet

Eero Hammais – kitara
Diskografia

Studioalbumit
Diary of a Dead Man Walking (2009,  Avenger Records)
Rains (2012,  Avenger Records)
Blackjack (elokuva)

| Blackjack |
| --- | --- |

Ohjaaja:  John Woo
Käsikirjoittaja:  Peter Lance
Tuottaja:  John Ryan
Säveltäjä:  Micky Erbe
Kuvaaja:  Bill Wong
Leikkaaja:  Ron Wisman
Pääosat:   Dolph Lundgren  Kate Vernon 
Valmistustiedot
Valmistusmaa:  Yhdysvallat
Tuotantoyhtiö:  Alliance Communications
Levittäjä:  USA Network Netflix
Ensi-ilta:  1998
Kesto:  108 min
Alkuperäiskieli:  englanti
Budjetti:  10 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Blackjack on vuonna 1998 ensi-iltansa saanut yhdysvaltalainen toimintaelokuva, jonka on ohjannut John Woo.
Juoni

Elokuva kertoo Jack Devlinistä, joka oli ennen Yhdysvaltojen paras henkivartija, koska oli aina valmis kuolemaankin suojattinsa puolesta. Kerran kranaatin räjähdys aiheutti Jackille oudon fobian, jonka seurauksena hän joutuu šokkiin pelosta jos näkee pikkuisenkin valkoista väriä. Joten hänellä on aina mustat aurinkolasit, joista juurtaa nimi Blackjack.
Jack kutsutaan suojelemaan supermallia, jota seuraava raivopäinen tappaja tuntuu tietävän Jackin heikkouden.
Bill Phillips

William "Bill" Phillips (s. 19. syyskuuta 1937 Guelph, Ontario) on kanadalainen trumpetisti, kapellimestari ja säveltäjä. Hän opiskeli Joseph Umbricon johdolla Torontossa ja Maurice Andrén johdolla vuonna 1970 Pariisin konservatoriossa. Myöhemmin hän sai sävellysopetusta Edmund Rubbralta ja John Whitelta sekä orkesterinjohdonopetusta Alexander Gibsonilta ja Neville Marrinerilta Britanniassa. Hän työskenteli lukuisissa orkestereissa, perusti vuonna 1972 oman Classical Brass -kokoonpanonsa ja johti vuodesta 1978 Toronton juutalaista kansankuoroa.
Vuonna 1973 Phillips perusti myös Kanadan uuden kamariorkesterin, joka esiintyi vuoteen 1987 saakka. Sen vierailevina kapellimestareina toimivat muiden muassa John Avison, Alexander Brott, Neville Marriner ja Klaro Mizerit. Sen nimikkosäveltäjänä oli Milton Barnes. Phillipsin sävellysten joukossa ovat Vaskitrio (1969), Vaskikvintetto (1973) ja Peace jousiorkesterille (1975).
Phillips johti säännöllisesti Plattsburghin sinfoniaorkesteria vuosina 1979–1985.
Bill Peacock

| Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Mitalit> Maa:   Yhdistynyt kuningaskunta.Miesten vesipallo. Olympialaiset  | Maa:   Yhdistynyt kuningaskunta> Miesten vesipallo. |
| --- | --- | --- | --- |
|  Kultaa | Antwerpen 1920 | joukkuekilpailu |  |
William "Bill" Peacock (6. joulukuuta 1891 Poplar – 14. joulukuuta 1948 Sawtry) oli brittiläinen vesipalloilija ja olympiavoittaja. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa lajissa kultaa. Hän teki Britannian ensimmäisen maalin olympiafinaalissa, jossa brittijoukkue voitti Belgian.
Dazaifu Tenman-gū

Pyhäkön päähalli eli honden.
Tobiume, japaninaprikoosipuu.
Dazaifu Tenman-gū (jap. 太宰府天満宮) on šintolainen pyhäkkö Dazaifun kaupungissa Fukuokan prefektuurissa Japanissa. Se on rakennettu Sugawara no Michizanen haudalle ja se on yksi tärkeimmistä Michizanen kamille Tenjinille omistetuista pyhäköistä.
Pyhäkkö kattaa yli 12 neliökilometrin suuruisen alueen ja siihen kuuluu useita rakennuksia. Pyhäkön päähallin (honden) rakensi alun perin Yasuyuki Umasake vuonna 905 kaksi vuotta Michizanen kuoleman jälkeen. Fujiwara-klaani rakennutti suuremman hallin vuonna 919, mutta tuli tuhosi sen sisällissodan aikana. Nykyinen, Momoyama-kauden tyylinen rakennus on vuodelta 1591. Pyhäkön alueella on myös kaksi lampea, silta ja aarrehuone. Aarrehuoneessa säilytetään useita tärkeän kulttuuriomaisuuden kohteita ja yhtä kansallisaarretta, nimellä Kan’en (jap. 翰苑) tunnettua kalligrafista teosta.
Pyhäkkö tunnetaan myös 6 000 japaninaprikoosipuustaan (ume), jotka kuuluvat 167 eri lajikkeeseen. Yksi puista, Tobiume-nimellä tunnettu ume, kasvaa aivan päähallin oikealla puolella. Legendan mukaan puu kaipasi Michizanea niin paljon, että se nousi juuriltaan ja lensi Dazaifu Tenman-gūn pyhäkölle sen jälkeen kun Michizane oli lähtenyt maanpakoon Kiotosta.
Aiheesta muualla

Kuvia tai muita tiedostoja aiheesta Dazaifu Tenman-gū Wikimedia Commonsissa
Pyhäkön viralliset kotisivut (japaniksi) (englanniksi)
Corpus iuris civilis

| Corpus iuris civilis |
| --- | --- |

Kieli:  latina
Genre:  lakikokoelma
Julkaistu:  534
Löydä lisää kirjojaKirjallisuuden teemasivulta
Corpus iuris civilis (myös Corpus juris civilis) on vuosina 529–534 julkaistu lakikokoelma, jonka kokoamisen pani alulle Itä-Rooman keisari Justinianus I. Tavoitteena oli ensi kertaa Kahdentoista taulun lakien julkaisun jälkeen luoda kattava ja systemaattinen kokoelma eli kodifikaatio kaikesta voimassa olevasta roomalaisesta lainsäädännöstä ja tehdä siten varhaisemmat lähteet tarpeettomiksi. Tämä massiivinen kokoelma on säilynyt kokonaisuudessaan keskiaikaisen käsikirjoitustradition ansiosta. Sen nykyinen nimityskin on peräisin keskiajalta.
Corpus iuris civilis koottiin keisarillisen hovin pääjuristin Tribonianuksen johdolla ja se koostui kolmesta eri osasta: Codex Iustinianus, Digesta ja Institutiones Iustiniani. Myöhemmin siihen lisättiin neljäs osa (Novellae), joka sisälsi alkuperäisen kokoelman valmistumisen jälkeen säädettyjä lakeja.
Lännessä Corpus hävisi melko pian käytöstä, mutta Itä-Roomassa eli Bysantissa se säilytti merkityksensä, vaikka myöhemmissä kokoelmissa (joista merkittävin kulkee nimellä Basilika eli ’Keisarilliset [lait]’) se käännettiinkin latinasta kreikaksi ja joutui erilaisten muidenkin muokkausten kohteeksi. Lännessä Corpus alkoi levitä jälleen 1000/1100-luvuilla sen jälkeen kun se oli löydetty uudestaan Bolognassa. Siitä tuli länsimaisten, etenkin mannereurooppalaisten oikeusjärjestelmien perusta. Esimerkiksi joissakin Saksan osissa Corpus iuris civilis oli periaatteessa voimassa olevaa oikeutta vuoteen 1900 asti.
Osat > Codex Iustinianus

Codex Iustinianus (Codex Justinianus) valmistui alun perin 7. huhtikuuta 529. Siihen koottiin kaikista Rooman keisarien säätämistä laeista (constitutiones) ne, jotka haluttiin edelleen pitää voimassa. Kokoelman vanhimmat lait ovat peräisin 100-luvulta. Kokoelmaa jouduttiin muokkaamaan Justinianuksen aloittamien uudistuksien takia ja lopullinen versio (Codex Iustinianus repetitae praelectionis) julkaistiin vuonna 534, mikä on samalla säilynyt versio.
Osat > Digesta

Vuonna 533 julkaistu Digesta (tai Pandectae / Pandektai) sisälsi aihepiireittäin ryhmiteltyjä otteita roomalaisten juristien kirjoituksista. Vaikka alkuperäisillä sitaateilla ei ollut lain voimaa, tuli niistä nyt osa lakia. Digesta on Corpus iuris civiliksen laajin osa sisältäen otteita noin 2 000 eri teoksesta aina Rooman tasavallan ajoilta alkaen. Koska näitä varhaisempia kirjoituksia ei ole meidän päiviimme juurikaan säilynyt, Digesta on kaikkein tärkeimpiä roomalaisen oikeushistorian lähteitä.
Osat > Institutiones Iustiniani

Institutiones Iustiniani (Institutiones Justiniani) oli roomalaisen oikeuden perusteiden systemaattinen esitys, eräänlainen kurssikirja oikeustieteen opiskelijoille. Se julkaistiin 21. marraskuuta 533 ja siitä tuli osa lakia 30. joulukuuta 533, samaan aikaan Digestan kanssa. Sitä voitaisiin luonnehtia päivitetyksi versioksi 100-luvulla vaikuttaneen juristi Gaiuksen niin ikään Institutiones-nimisestä oppikirjasta.
Osat > Novellae

Corpus iuris civiliksen valmistumisen jälkeen säädetyt keisarilliset lait (constitutiones). Näitä koottiin eri kokoelmiin, ensi kertaa Justinianuksen seuraajan Justinus II:n aikana. Nykyisiin Corpus iuris civiliksen editioihin on tapana sisällyttää 136 tällaisen uuden lain kokoelma. Toisin kuin Corpuksen ensimmäiset kolme osaa, jotka varhaisempiin lähteisiin pohjautuvina olivat lähes puhtaasti latinankielisiä, näissä uudemmissa laeissa käytetty kieli oli jo enimmäkseen kreikka, Itä-Rooman valtakieli.
Aiheesta muualla

Wikimedia Commonsissa on kuvia tai muita tiedostoja aiheesta .
Latinankielinen teksti (ei siis sisällä Novellae-osaa) (Arkistoitu – Internet Archive)
Englanninkielinen käännös